CELEX: 31997D0264
Language: hu
Date: 1997-04-16 00:00:00
Title: A Bizottság határozata (1997. április 16.) az ipari vállalkozásoknak a közösségi környezetvédelmi vezetési és hitelesítési rendszerben való önkéntes részvételének lehetővé tételéről szóló, 1993. június 29-i 1836/93/EGK tanácsi rendelet 12. cikkével összhangban a tanúsítási eljárások elismerésérőlEGT vonatkozású szöveg.

Fontos jogi nyilatkozat

|

31997D0264

Hivatalos Lap L 104 , 22/04/1997 o. 0035 - 0036

		A Bizottság határozata(1997. április 16.)az ipari vállalkozásoknak a közösségi környezetvédelmi vezetési és hitelesítési rendszerben való önkéntes részvételének lehetővé tételéről szóló, 1993. június 29-i 1836/93/EGK tanácsi rendelet 12. cikkével összhangban a tanúsítási eljárások elismeréséről(EGT vonatkozású szöveg)(97/264/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel az ipari vállalkozásoknak a közösségi környezetvédelmi vezetési és hitelesítési rendszerben való önkéntes részvételének lehetővé tételéről szóló, 1993. június 29-i 1836/93/EGK tanácsi rendeletre [1] és különösen annak 12. cikkére,mivel az 1836/93/EGK rendelet 12. cikkének meghatározza, hogy a környezetvédelmi vezetési rendszerekkel és hitelesítéssel kapcsolatban nemzeti, európai vagy nemzetközi szabványt alkalmazó vállalkozások, amelyek megfelelő tanúsítási eljárás keretében igazolást szereztek a szabványnak való megfelelésről, úgy tekintendők, hogy megfelelnek az 1836/93/EGK rendelet vonatkozó követelményeinek, feltéve, hogy a szabványokat és eljárásokat az említett rendelet 19. cikkében meghatározott rendelkezéseknek megfelelően a Bizottság elismeri;mivel az 1836/93/EGK tanácsi rendelet 12. cikke értelmében az Európai Közösségek Hivatalos Lapjában közzé kell tenni az elismert szabványok és kritériumok hivatkozásait;mivel a Bizottság felkérést kapott arra, hogy ismerje el, hogy a tanúsító testületeknek az alábbi iránymutatási csomagok bármelyikében megállapított szempontoknak megfelelően történő akkreditálása a környezetvédelmi vezetési rendszerek terén biztosítja, hogy az alábbi követelményeknek és irányvonalaknak megfelelően akkreditált tanúsító testületek akkreditálási jogkörükben eljárva a megfelelő tanúsítási eljárásokat alkalmazzák:1. A következő osztrák jogszabályokra épülő iránymutatások: az 1995. évi 622. szövetségi törvény a környezetvédelmi hitelesítőkről és a helyszínek felsorolásáról, az 1996. évi 549. rendelet a hatáskörök bővítéséről, az 1996. június 5-i EAC útmutató;2. Iránymutatások a környezetvédelmi vezetési rendszerekkel kapcsolatos tanúsító testületek és tanúsítási eljárások akkreditálásához – kibocsátotta 1996 szeptemberében a Német Szövetségi Környezeti, Természetvédelmi és Nukleáris Biztonsági Minisztérium, illetve a Gazdasági Minisztérium a környezetvédelmi vezetési és hitelesítési rendszerről szóló német törvény (Umweltauditgesetz) 21. cikkének értelmében felállított Környezetvédelmi Hitelesítő Bizottság jóváhagyásával;3. A tanúsító szervezetek európai akkreditálásának (European accreditation of certification – EAC) iránymutatásai a környezetvédelmi vezetési rendszerekkel kapcsolatos tanúsító testületek akkreditálásához – 1996. június 5-i EAC-iránymutatás;mivel a fenti, a tanúsító testületek akkreditálásával kapcsolatban említett három iránymutatási csomag által meghatározott kritériumok biztosítják, hogy a belső környezetvédelmi ellenőrzés vegye figyelembe a környezetvédelmi teljesítményt, és feleljen meg az 1836/93/EGK rendelet előírásainak;mivel e határozat rendelkezései összhangban állnak az 1836/93/EGK rendelet 19. cikke alapján létrehozott bizottság véleményével,ELFOGADTA EZT A HATÁROZATOT:1. cikkAz 1836/93/EGK rendelet 12. cikkének értelmében a Bizottság elismeri, hogy a tanúsító testületeknek az alábbi iránymutatási csomagok bármelyikében megállapított szempontoknak megfelelően történő akkreditálása a környezetvédelmi vezetési rendszerek terén biztosítja, hogy az alábbi követelményeknek és iránymutatásoknak megfelelően akkreditált tanúsító testületek akkreditálási jogkörükben eljárva a megfelelő tanúsítási eljárásokat alkalmazzák:1. A következő osztrák jogszabályokra épülő iránymutatások: az 1995. évi 622. szövetségi törvény a környezetvédelmi hitelesítőkről és a helyszínek felsorolásáról, az 1996. évi 549. rendelet a hatáskörök bővítéséről, az 1996. június 5-i EAC útmutató;2. Iránymutatások a környezetvédelmi vezetési rendszerekkel kapcsolatos tanúsító testületek és tanúsítási eljárások akkreditálásához – kibocsátotta 1996 szeptemberében a Német Szövetségi Környezeti, Természetvédelmi és Nukleáris Biztonsági Minisztérium, illetve a Gazdasági Minisztérium a környezetvédelmi vezetési és hitelesítési rendszerről szóló német törvény (Umweltauditgesetz) 21. cikkének értelmében felállított Környezetvédelmi Hitelesítő Bizottság jóváhagyásával;3. A tanúsító szervezetek európai akkreditálásának (European accreditation of certification – EAC) iránymutatásai a környezetvédelmi vezetési rendszerekkel kapcsolatos tanúsító testületek akkreditálásához – 1996. június 5-i EAC-iránymutatás.2. cikkEnnek a határozatnak a tagállamok a címzettjei.Kelt Brüsszelben, 1997. április 16-án.a Bizottság részérőlRitt bjerregaarda Bizottság tagja[1] HL L 168., 1993.7.10., 1. o.--------------------------------------------------